Transchenero

As **personas transcheners** han una identidat de chenero u expresión de chenero que difiere d'a suya asignación de sexo en naixer. Bellas personas transcheners qui deseyan una intervención medica ta transicionar d'un sexo ta l'atro se identifican como transexuals. O termin "transchenero", a vegadas apocopato como "trans", ye tamién un termin bateauguas. Antimás d'incluyir-bi chent que a suya identidat de chenero ye a oposata a lo suyo sexo asignato (hombres trans y mullers trans), puet incluyir-se-bi tamién chent qui no ye exclusivament ni masculina ni feminina (chent qui ye no binaria u chendercuir, incluyindo-bi lo bichenero, o panchenero, o chenero fluyiu u l'achenero. Atras definicions de "transchenero" se puet definir a-saber-lo amplament ta incluyir-bi a os transformistas.

Estar transchenero ye independient d'a orientación sexual. A chent transchenero se pueden identificar como heterosexuals, homosexuals, bisexuals, asexuals u pueden no etiquetar a suya orientación sexual. O termin "transchenero" tamién se distingue d'o intersexual, termin que describe  a chent naixita con caracteristicas sexuals fisicas "que no s'achustan a las nocions binarias tipicas de cuerpos masculinos y femininos". L'antonimo de "tranchenero" ye "cischenero", que describe a personas que a suya identidat u expresión de chenero consona con o suyo sexo asignato.

O grau que os individuos se i sienten chenuinos, autenticos y comodos adintro d'a suya apariencia externa y bi acceptan a suya identidat chenuina se ye clamato "congruencia transchenero". Muita chent transchenero permena disforia de chenero y beluns en miran de tractamientos medicos como a terapia hormonal ta transchenero, a cirurchía de reasignación de sexo u a psicoterapia. No tota la chent transchenero deseya istos tractamientos y beluns no pueden chusmeter-se-bi por razons economicas u medicas.

Muita chent transchenero se concara con a discriminación en o puesto de treballo y en acceder ta aloixes publicos y servicios de salut. En muitos puestos, no son legalment protechitos d'a discriminación.

## Evolución d'a terminolochía transchenero

O psiquiatra John F. Oliven d'a Universidat de Columbia enfalcó o termin "transchenero" en a suya obra de 1965 *Sexual Hygiene and Pathology*,, escribindo que o termin que se yeran previament usato, transexualidat, "ye confuso; realment, significa 'transchenerismo', porque a sexualidat no ye un factor principal en o travestismo primario". O termin "transchenero" estió allora popularizato con definicions variables por a-saber-las personas transcheners, transexuals y travestis, incluita Virginia Prince, qui lo emplegó en a edición d'aviento de 1969 de *Transvestia*, una revista nacional ta travestis que ella heba fundata. A meyatos d'os anyos 1970 tan "transchenero" como "chent trans" s'emplegaban como termins bateauguas y "tranchenerista" s'usaba ta referir-se a chent qui quereba vivir trasvestitos sinse cirurchía de reasignación de sexo. En 1976, "transchenerista" (*trangenderist*) s'acurzó "TG" en os materials educativos en anglés.

En 1984, o concepto de "comunidat transchenero" se yera desarrollato, a on "transchenero" s'emplegaba como un termin bateauguas. En 1985, Richard Elkins establió l'"Archivo Transchenero" (*Trans-Gender Archive*) en a Universidat de l'Ulaidh (en anglés *Ulster University* u *University of Ulster*; en escocés *Ulstèr Universitie* u *Ulstèr Varsitie*; y en irlandés *Ollscoil Uladh*). En 1992, a Conferencia Internacional sobre Lechislación y Politica d'Emplego Transchenero (en anglés *International Conference on Transgender Law and Employment Policy*) definió "transchenero" como un amplo termin que incluyiba a os "transexuals, transcheneristas, travestis" y a cualsiquier que yera transicionando. O panfleto de Leslie Feinberg "Transgender Liberation: A Movement Whose Time has Come", que circuló en 1992, identificó "transchenero" como un termin que unificase totas as trazas de disconformidat de chenero; asinas "transchenero" ye convertito en un sinonimo de "cuir" (en anglés *queer*).

Entre meyatos d'os anyos 1990 y escomencipios d'os anyos 2000, os termins principals emplegatos chus os bateauguas transchenero yeran "muller ta hombre" ta hombres qui transicionaban de muller ta hombre, y  "hombre ta muller" ta mullers qui transicionaban d'hombre ta muller. Istos termins agora se son esbancatos por "hombre trans" y "muller trans" repectivament, y os termins "transmasculín" y "transfeminín" son creixendo en uso. Iste cambio de preferencia dende termins que resaltaban o sexo biolochico (como "transexual" u "muller ta hombre") enta termins que resaltaban a identidat y expresión de chenero (como "transchenero" u "muller trans") reflectan un cambio mas amplo en o replecamiento de l'autoconcepto d'a chent transchenero y un reconoiximiento creixent de qui declinan a reasignación medica como parti d'a comunidat transchenero.

Os manual d'a practica medica, os manuals d'estilo d'os profesionals d'o periodismo y os grupos d'esfensa LGBT consellan que os otris adopten o nombre y os pronombres con que s'identifica la persona en cuestión, incluyindo as referencias presents sobre lo pasato d'a persona transchenero. Tamién muitos observan que "transchenero" deberba emplegar-se como un adchectivo y no como un substantivo, por eixemplo: "Max ye transchenero" u "Max ye un hombre transchenero" y no "Max ye un transchenero") y que "transchenero" (en anglés *transgender*) deberba emplegar-se y no "transchenerato" (*transgendered").

D'atra man, as personas con una sensación de que a suya identidat personal corresponde a lo sexo y chenero asignatos a ellas en naixer, ye dicir, qui no son ni transcheners ni no binarios u chendercuirs, son ditas "[[cischenero|cischeners]]".

==O transexual y a suya relación con o transchenero==
O termin "transexual" estió introduciu en [[Idioma anglés|anglés]] (*transsexual*) en [[1949]] por [[David Oliver Cauldwell]] y popularizato por [[Harry Benjamin]] en [[1966]], arredol d'a mesma epoca cuan o termin "transchenero" (*trangender* en anglés) s'enfalcó y escomencipió a popularizar-se. Dende os [[anyos 1990|anyos 90]], s'emplegaba o termin "transexual" ta referir-se a lo subconchunto d'a chent "transchenero" qui deseyaban transicionar permanentment enta lo chenero con que s'identifican y qui en miraban d'asistencia medica (por eixemplo, a [[cirurchía de reasignación de sexo]]) con isto.

As distincions entre os termins "transchenero" y "transexual" se basan comunment en [[distinción entre sexo y chenero|distincions entre "chenero" (psicolochico, social) y "sexo" (fisico)]]. Asinas, se poderba dicir que a transexualidat lidia mas con os aspectos fisicos d'o sexo d'uno, entre que as consideracions transcheners lidian mas con a disposición u predisposición de chenero psicolochico d'uno, asinas como as alufras socials relacionatas que pueden acompanyar a un determinato paper de chenero. Muita chent transchenero refusa o termin "transexual". [[Christine Jorgensen]] publicament refusó a palabra "transexual" en 1979 y en cuenta d'ista, s'identificó a ella mesma en a [[prensa escrita|prensa]], dicindo "o chenero no tien que veyer con os companyers de leito, tien que veyer con a identidat". Isto se refiere a que "transexual" ha bellacosa que veyer con a [[sexualidat]], cuan en realidat lo ha con a identidat de chenero. Bels transexuals obchectan a suya inclusión chus o bateauguas "transchenero".

En o suyo libro de 2007 *Transgender, an Ethnography of a Category*, l'antropologo David Valentine afirma que a palabra "transchenero"  s'enfalcó y fue usata por activistas ta incluir-bi-ne de personas qui no necesariament s'identifican con o termin y os estatos que a chent qui no s'identifica con o termin "transchenero" no deberba incluir-se chus o bateauguas transchenero. [[Leslie Feinberg]] tamién asevera que a palabra "transchenero" no ye un termin autoidentificador (ta bellas personas) sino una categoría imposata por alufradors ta replecar a atras personas. O Transgender Health Program (THP) en o Fenway Health en [[Boston]] para cuenta de que no bi ha garra definición universalment acceptata y de que o trafuque terminolochico ye frecuent porque os termins que yeran populars arredol d'o sieglo XXI agora se pueden considerar ofensivos. O THP recomienda a os clinicos preguntar a os clients qué terminolochía prefieren y estalbiar o termin "transexual" a menos que siga seguros de que un client en ye comodo.

[[Harry Benjamin]] inventó un sistema de clasificación ta transexuals y transvestitos, dita [[Escala d'Orientación Sexual]] (en anglés *Sex Orientation Scale*, con siglas SOS), a on iste asigna a os transexuals y transvestitos ta una d'as sies categorías basatas en as suyas razons ta lo transvestismo y en a urchencia relativa d'o suyo amenister (si en bi ha) ta la cirurchía de reasignación de sexo. As visions contemporanias sobre a identidat y clasificación de chenero difiere de traza marcata d'as opinions orichinals de Harry Benjamin. A orientación sexual ya no se considera pas como criterio ta la diagnosi u ta las distinción entre transexualidat, transvestismo y atras menas de conducta y d'expresión de chenero. A escala de Benjamin fue designata ta emplegar-la con as [[muller trans|mullers trans]] y as identidaz d'os [[hombre trans|hombres trans]] no s'alinian pas con as suyas categorías.

==Atras categorías==
Istas replegan a os chendercuirs/cheners no binarios, a os transformistas/transvestitos, a os dragkings y dragcuins y a las personas intersexuals.

===No binarios, incluitos androchins y bicheners===
Os chendercuirs (en anglés *genderqueer*) u as identidaz de chenero no binarias no son pas especificament ni masculinas ni femininas. Istos pueden estar [[chenero no binario|acheners]], androchins, bicheners, [[chenero no binario|pancheners]] u [[chenero no binario|de chenero fluyiu]] y existen difuera d'a [[transfobia|cisnormatividat]]. Bichenero y androchino son categorías que se solapan; os individuos bicheners pueden identificar-sen como bochando-sen entre os papers masculins y feminins (de chenero fluyiu) u como estando alavegada tan masculins como feminins (androchins) y os androchins pueden identificar-sen como mas dillá d'o chenero u sinse chenero ([[postchenerismo|postcheners]], acheners), entre cheners (intercheners), bochando-sen a traviés d'os cheners (de chenero fluyiu) u amostrando alavez multiples cheners (pancheners). Androchín ye también a vegadas emplgato como sinonimo medico ta una persona intersexual. As identidaz de chenero no binarias son independients d'a orientación sexual.

===Transvestito u transformista===
Un [[transvestismo|transvestito]] ye una persona qui se transviste, isto ye, que se viste con ropas tipicament d'o sexo oposato a l'[[asignación de sexo|asignato en naixer]]. A palabra "transvestito" s'emplega como sinonimo de "transformista", encara que "transformista" se considera cheneralment o termin preferito. O termin "transformista" no se define de traza exacta en a literatura de referencia. Michael A. Gilbert, profesor d'o Departamento de Filosofía en a [[Universidat York]], de [[Toronto]], ofreix ista definición: "(Una persona transchenero) ye una persona qui ha una aparent [[identidat de chenero|identificación de chenero]] con l'atro sexo". Ista definición excluye a "qui levan ropas d'o sexo oposato por atras razons", como aquels [[dragcuin|imitador feminins]] qui nomás contemplan transvertir-sen por treballo, por papers d'actor u por diversión en una fiesta de disfraces etcetra. Istos individuos se transvisten pero no son pas transformistas". Os transformistas pueden no identificar-sen, quieren estar u adoptar-ne de conductas u practicas d'o sexo oposato y por o cheneral no quieren [[reasignación de chenero|cambiar os suyos cuerpos medicament u quirurchica]]. A mayoría d'os transformistas s'identifican como heterosexuals.

O termin "transvestito" y o termin desactualizato "transvestismo" son conceptualment diferents d'o termin "[[fetichismo transvestista]]", ya que "fetichista transvestista" se refiere a qui intermitentment n'usan de ropas d'o sexo oposato con fins fetichistas. En termins medicos, o "transvestismo fetichista" difiere d'o transformismo en o emplego de codigos diferents; 3022.3 en o [[Manual diagnostico y estatistico de transtornos mentals]] (DSM) y F65.1 en a [[Clasificación Internacional de Malautías]] (ICD).

===Dragkings y dragcuins===

Estar [[drag]] (en anglés *drag*) consiste en transvestir-se y maquillar-se ta enchaquias especials ta actuar u entretener, no como os transcheners u os transformistas, que en fan por atras razons. Una actuación d'un u una drag una representación y conducta total, antimás d'a ropa y o maquillache. Un u una drag puet estar aparatero, comico u grotesco. As dragqïns son estatas consideratas caricaturas d'as mullers por o [[segunda ola d'o feminismo|feminismo d'a segunda ola]]. Os artistas drags han una luenga tradición en a [[cultura LGTB]].

En cheneral, o termin "dragcuin" (en anglés *drag queen*) se refiere a os hombres qui fan d'una drag feminina, entre que "dragking" (en anglés *drag king*) se refiere a las mullers qui fan d'un drag masculín y os "foxcuins" (en anglés *faux drag*) se refieren a las mullers qui fan d'una drag feminina. Manimenos, en bi ha d'artistas drags de cualsiquier chenero y sexualidat qui actúan por varias razons. Os actors y actrices drags no tienen que estar inherentment transcheners. Cualques actors drags, transvestitos y personas d'a comunidat gai han adoptato lo termin derivato d'o porno "trani" (en anglés *tranny*) ta dragcuins u chent qui s'embrecan en o transvestismo u transformismo: sindembargo, iste termin se considera a-saber-lo ofensivo si s'aplica a la chent transchenero.

==LGBT==
Os conceptos de'identidat de chenero y identidat transchenero difieren d'o d'[[orientación sexual]]. A orientación sexual ye l'atracción fisica, romantica, emocional u espiritual duradera de bel individuo enta unatra persona, mientres que a identidat de chenero ye a sensación d'estar hombre u muller. A chent tranchenero n'ha alto u baixo d'a mesma variedat d'orientacions sexuals que a chent [[cischenero]]. En o pasato, os termins "homosexual" y "heterosexual" s'emplegaban incorrectament ta etiquetar a orientación sexual d'os individuos transcheners basando-sen en o suyo sexo en naixer. A literatura profesional a ormino emplega termins como "atrayito por os hombres" ([[androfilia y chinefilia|androfilo]]), "atrayito por as mullers" ([[androfilia y chinefilia|chinefilo]]), "atrayito por entramos sexos" ([[bisexualidat|bisexual]]) u "no atrayito por garra sexo" ([[asexualidat|asexual]]) ta describir a orientación sexual de una persona sinse referencia a  la suya identidat de chenero. Por eixemplo, una persona a qui se li ye asignato lo sexo masculín en naixer, qui transiciona enta o feminín y qui ye atrayita por os hombres, deberba identificar-se como heterosexual.

A penar d'a distinción entre orientación sexual y chenero, a traviés d'a historia, a subcultura gai, lesbiana y bisexual estió l'unico puesto a on a chent diversa en o tocant a lo chenero yera socialment acceptata en o [[rol de chenero]] a que éls se sentiban que perteneixeban; especialment durando a epoca cuan a [[transición de chenero|transición]] legal y medical yera cuasi imposible. L'acceptación ha habita una historia complexa. Como a mayor parti d'a resta d'o mundo, a comunidat gai en as [[Cultura occidental|sociedaz occidentals]] en cheneral no distinguiban entre sexo y [[indentidat de chenero]] dica os anyos [[1970|setanta]] d'o pasato sieglo y a ormino percibiban a la chent diversa en o tocant a lo chenero mas como homosexuals que se portaban de una traza diversa de chenero que como chent diversa de chenero propiament dita. Antimás, o paper d'a comunidat transchenero en a historia d'os dreitos LGBT a ormino se ye omesa, como s'amuestra en o reportache *Transforming History*.

===A orientación sexual d'a chent transchenero===
En [[2015]], l'asociación estausunidense [[National Center for Transgender Equality]] fizo un sondeo nacional sobre a discriminación contra os transcheners. De 27 715 transcheners y personas [[chenero no binario|no binarias]] que participoron en o sondeo, o 21% afirmó que o termin cuir (en anglés *queer*) ye o que millor describe a suya orientación, o 18% afirmó que ye "[[pansexualidat|pansexual]]", o 16% afirma que ye "gai, lesbiana u amant d'o mesmo chenero", o 15% afirmó que ye "heterosexual", o 14% afirmó que yera "bisexual" y o 10% afirmó que ye "asexual". Y en un sondeo de [[2019]] sobre chent trans y no binaria realizato en Canada y dito *Trans PULSE Canada* amostró que, d'os 2 873 enquestatos, en o tocant a la orientación sexual, o 13% s'identificaba como asexual, o 28% como bisexual, o 13% como gai, o 15% como lesbiana, o 31% como pansexual, o 8% como heterosexual, o 4% como dos espritos y o 9% como d'orientación dandalosa u en custión.

==Asistencia sanitaria==
===Salut mental===
A mayoría d'os profesionals d'a salut mental recomienda a terapia ta los conflictos internos resultants d'a identidat u malestar de chenero en o respective a o rol d'o chenero asignato, especialment si uno deseya de [[transición de chenero|transicionar]]. A chent qui n'experimenta de discordancia entre o suyo chenero y [[alufra]]s d'os otris u que os conflictos con a suya identidat de chenero y lo suyo cuerpo pueden amillorar en charrar d'os suyos sentimientos en fundaria; manimenos, a rechira sobre a identidat de chenero en o tocant con a psicolochía y replecamiento cientifico d'iste fenomeno y con o suyos problemas relacionatos ye relativament nueva. Os termins "transexualismo", "travestismo de dople rol", "[[disforia de chenero|trestuque d'identidat de chenero]] en adolescents u adultos" y "trestuque d'identidat de chenero no d'atra traza especificato" estioron listatos asinas en a [[Clasificación Internacional de Malautías]] ([[CIM]]) por a [[Organización Mundial d'a Salut]] ([[OMS]]) u en o [[Manual Diagnostico y Estatistico d'os Trestuques Mentals]] ([[DSM]]) chus o codigos F64.0, F64.1, 302.85 y 302.6 respectivament.

A validez d'o diagnostico y a suya presencia en a proxima [[CIM-11]] ye debatita. Francia tollió lo trestuque d'identidat de chenero como diagnostico por decreto en [[2010]], pero seguntes as organizacions francesas a favor d'os dreitos trans, dillá de l'impacto d'o suyo propio anuncio, cosa no cambió. En [[2017]], o parlamento danés abolió los trestuques d'identidat de chenero F64. O [[DSM-5]] se refiere a iste afer como "[[disforia de chenero]]" (DC) entre que enforteixe la idea de que estar transchenero no se considera pas una malautía mental.

A chent transchenero puet cumplir con os criterios ta lo diagnostico de disforia de chenero "nomás que si l'estar transchenero en causa d'angunia u desventacha". L'angunia puet manifestar-se como depresión u como incapabilidat ta treballar y formar-ne de relacions saludables como otris. Iste diagnostico a ormino se malinterpreta como que embreca que toz os transcheners permenan disforia de chenero, o que embolica a la chent transchenero y a qui miran d'escarretar-los u afirmar-los. A chent transchenero qui ye comoda con o suyo chenero y que o suyo chenero no en ye causando dreitament de frustración interna u alterando la suya actividat no permena disforia de chenero. Antimás, no cal que a disforia de chenero siga permanent y a sobén se resuelve con terapia u transicionando. Sentir-se empremiato por as actituz y os comportamientos negativos no solo d'os otris sino tamién d'as entidaz legals no indica una disforia de chenero. A disforia de chenero no embreca una opinión d'immoralidat; as autoridaz psicolochicas mantienen que a chent con cualsiquier problema mental u emocional no deberba recibir garra estigma. A solución ta la disforia d'o chenero ye cualsiquier cosa que alivie a permenadura y restaure a funcionalidat; ista solución a sobén, pero no perén, consiste en chusmeter-se a una [[reasignación de chenero]].

En a practica clinica manca información relevant amenistable ta aduyar de traza adecuata a os suyos clients transcheners, o que apolarga un gran numero de profesionals qui no son prou prestos ta treballar con ista población d'individuos. Muitos profesionals d'a salut en sapen poco d'os problemas d'os transcheners. Qui en miran d'aduya d'istos profesionals a ormino educan a os profesionals sinse recibir-ne d'aduya. Ista solución gosa estar buena ta la chent transexual pero no ye pas a solución ta atra chent transchenero, en particular ta chent [[chenero no binario|no binaria]] ta qui mancaa una identidat exclusivament masculina u feminina. En cuenta d'isto, os terapeutas pueden afirmar a los suyos clients en cualsiquier trango que istos zaguers triguen ta transicionar u pueden afirmar a suya decisión de no transicionar entre que abordan a sensación de congruencia entre chenero, identidat y aparencia d'os suyos clients.

O reconoiximiento d'a manca d'a practica clinica ha creixito; manimenos, a rechira sobre problemas especificos que apeita la comunidat transchenero en a salut mental se ye focalizata en o diagnostico y experiencias d'os clinicos en cuenta d'as experiencias d'os clients transcheners. A terapia no siempre ye mirata por a chent transchenero debito a las necesidaz de salut mental. Antis d'a setena versión d'as [[Normas d'atención sanitaria ta personas transexuals, transcheners y de chenero no aconortato|Normas d'atención]] (en [[abreviadura]]s anglesas SOC), un individuo teneba que estar diagnosticato de trestuque d'identidat de chenero ta continar con o tractamiento hormonal u a cirurchía de reasignación de sexo. A nueva versión rebaixa o foco en o diagnostico e, a tornachunta, enfatiza la importancia d'a flexibilidat ta satisfer as diversas necesidaz sanitarias d'as personas transexuals, transcheners y de chenero no aconortato.

As razons ta mirar-ne d'asistencia de salut mental varía seguntes l'individuo. Una persona transchenero que en mira de tractamiento no significa amenistablement que a suya identidat de chenero ye problematica. A tensión emocional de concarar-se con o estigma y d'experimentar-ne de [[transfobia]] empenta a muitos transcheners a mirar-ne de tractamiento ta amillorar a suya cualidat de vida, como una muller trans reflectó: "Os individuos transcheners van a veyer a un terapeuta y a mayoría d'os suyos problemas no ha cosa que veyer con estar, especificament, transchenero. O que n'ha bellacosa ye porque éls tienen que amagar-sen y toz n'han sentito de culpa y de vergüenya, disgraciatament habitualment durando anyadas!" Muita chent transchenero tamién mira tractamiento de salut mental ta l'alicortanza y l'anxiedat causatas por o estigma asociato con estar transchenero y bels transcheners han recalcato a importancia d'admeter a suya identidat de chenero con un terapeuta ta tractar atros problemas sobre a cualidat de vida. Otris se repienten d'haber-sen sosmeso a lo procedimiento y quieren [[detransición|detransicionar]].

Encara bi'n ha de problemas arredol d'a desinformación sobre a cuestions transcheners que malmeten as experiencias sobre asistencia mental d'a chent transchenero. Un hombre trans qui se matriculó como estudiant d'un grau de psicolochía surrayaba as principals preocupacions con a formación clinica: "A la mayoría d'a chent prebablement li suena o termin transchenero, pero talment ixo ye. No pienso que n'haiga habito una formación formal simplament a traviés d'os programas (clinicos) (...). No pienso que a mayoría (d'os terapeutas) lo sepan. A mayoría d'os terapeutas –a ran de master u a ran de doctorato– han habito (...) una clase de diversidat sobre cuestions GLBT. Una clase de formación sobre a inchent diversidat. Una clase. y tractaba prebablement una clase mayoritariament sobre o estilo de vida gai". Muitas polizas de seguros de salut no cubren o tractamiento asociato con a transición de chenero y muita chent ha un seguro insuficient u no n'ha dengún, o que augmenta las preocupacions sobre a formación insuficient que a mayoría d'os terapeutas reciben antis de treballar con clients transcheners, potencialment augmentando a premidura financiera sobre os clients sinse furnir-lis o tractamiento que amenistan. Muitos clinicos qui treballan con clients transcheners nomás en reciben de formación mediocre sobre a identidat de chenero, pero a practica preliminar en interactuar con chent transchenero fa poco que n'ha furnito a os profesional d'a salut mental d'aduya ta toller barraches y augmentar o ran d'asistencia ta la población transchenero.

A cuestión sobre as clasificacions psicolochicas y lo estigma asociato (si se basa en bella parafilia u no) d'os transvestitos, d'os hombres y muller transexuals (e as ninas lesbianas y ninos gais, qui pueden parixer-sen a os ninos y ninas trans a lo escomencipio d'a suya vida) se ye envolicato dende que se anunció que os colegas [[Kenneth Zucker]] y [[Ray Blanchard]] d'o [[Centro de Toxicomanía y de Salut Mental]] (en anglés *Centre for Addiction and Mental Health* y en francés *Centre de toxicomanie et de santé mentale*) yeran treballando en a Grupo de Treballo sobre Trestuque d'Identidat Sexual y de Chenero d'o [[DSM-V]]. O [[Centro de Toxicomanía y de Salut Mental]] aspira a "curar" a la chent transchenero d'o suyo trestuque, especialment en ninos. Adintro d'a comunidat trans, ista intinción ha produciu mayorment un granizo impacto y enullo con prebatinas d'organizar as suyas respuestas. En febrero de 2010, Francia se convertió en lo primer país d'o mundo en toller a identidat transchenero d'o listato de malautías mentals.

Un estudio de 2014 realizato por o [[Williams Institute on Sexual Orientation and Gender Identity Law and Public Policy|Instituto William]] ([[laboratorio d'ideas]] d'a [[UCLA]]) trobó que o 41% d'as personas transcheners heban prebato de suicidar-sen, con una taxa mayor entre chent qui n'ha experimentato de discriminación en l'acceso a la vivienda u a os servicios de salut, qui n'ha experimentato d'enrestida, qui n'ha experimentato d'agresión fisica u sexual u qui n'ha experimentato de refús por a familia. Un estudio posterior de 2019 trobó que a chent transchenero qui en quiso y en recibió de [[terapia de reasignación de chenero|ficacio medico d'afirmación de chenero]] heba baixato substancialment as taxas de pensamientos y prebatinas suicidas.

L'[[autismo]] ye mas común en personas qui presentan disforia de chenero. No se sape si bi ha una base biolochica ta isto, pero puet deber-se a que a chent en o espectro autista ye menos preocupata por a desaprebación social y siente menos medrana u inhibición ta surtir de l'almario como trans que otris.

===Salut fisica===
Existen procedimientos medicos y cirurchicos ta transexuals y ta bellas personas transcheners, encara que a mayoría d'as categorías de chent transchenero que hemos descrito mas alto no se conoixen por mirar-ne d'os siguients tractamientos. A terapia de reemplazo hormonal ta hombres trans induz o creiximiento d'a barba y masculiniza a piel, pelo, voz y distribución d'a graixa. A terapia de reemplazo hormonal ta mullers trans feminiza la distribución d'a graixa y os peitos. A [[depilación láser]] u [[electrolisi]] saca l'exceso de pelusa ta las mullers trans. Os procedimientos cirurchicos ta mullers trans feminiza la [[voz]], [[piel]], [[cara]], [[gallet]], [[peito]]s, [[centura]] y [[culo]]. Os procedimientos cirurchicos ta hombres trans masculiniza o [[peito]] y [[Sistema reproductivo|chenitals]] y tollen l'[[utero]], [[ovario]]s y [[Trompa de Falopio|trompas de Falopio]]. L'acronimo "[[Cirurchía de reasignación de sexo|CRS]]" se refiere a la cirurchía chenital. O termin "[[terapia de reasignación de sexo]]" (TRS) s'emplega como termin bateauguas ta procedimientos fisicos requiestos ta [[reasignación de sexo|transicionar]]. L'uso d'o termin "cambio de sexo" se ye criticato por o suyo emfasi en a cirurchía y se prefiere o termin "transición". A disposición enta istos procedimientos pende en o grau de [[disforia de chenero]], en a presencia u absencia de [[trestuque d'identidat de chenero]] y en as [[Normas d'atención sanitaria ta personas transexuals, transcheners y de chenero no aconortato|Normas d'atención]] en achurisdicción relevant.

Os hombres trans qui no se son sosmesos a una [[histerectomía]] y qui en prenen de [[testosterona]] se troban en un mayor risque de [[cancer d'endometrio]], ya que l'[[androstenediona]], que se produz a partir d'a testosterona en o cuerpo, puet convertir-se en [[estrocheno|estrochens]] y o estrochén externo ye un factor de risque ta o cancer d'endometrio.

==Lechislación==

I son procedimientos legals en bellas [[churisdicción|churisdiccions]] que permiten a los individuos cambiar o suyo chenero legal u nombre ta reflectar a suya [[identidat de chenero]]. Os requisitos ta istos procedimientos varían dende una diagnosi formal explicita de [[transexualidat]] u dende una diagnosi de [[disforia de chenero|trestuque d'identidat de chenero]] dica una carta d'un medico qui atestigue que l'individuo ha feito una transición de chenero u ha desarrollato un [[rol de chenero]] diferent. En [[1994]], a dentrata d'o DSM IV "transexualidat" fue cambeata por "trestuque d'identidat de chenero". En muitos puestos, a chent tranchenero no ye protechita legalment d'a discriminación en o puesto de treballo u en puestos publicos. Un articlo publicato en febrero de 2011 trobó que o 90% d'a chent transchenero se concaraba con a discriminación en o treballo y han una taxa de desemplego d'o dople que a población cheneral, y amán d'a metat se son sentitos endizcatos u chitatos cuan heban prebato de dentrar en os escusaus publicos. Bels miembros d'a communidat transchenero también n'han trobatos d'altos livels de discriminación en l'asistencia sanitaria.

===Europa===

36 países d'[[Europa]] desichen una diagnosi sobre la salut mental ta lo reconoiximiento legal d'o chenero y 20 países encara desichen a esterilización. En abril de 2017, o [[Tribunal Europeu de Dreitos Humans]] dictaminó que desichir a esterilización ta lo reconoiximiento legal d'o chenero viola os dreitos humans.

====Dinamarca====
Dende [[2014]], ye posible ta los adultos, sinse requisitos de garra valguación psiquiatrica ni garra tractamiento medico u quirurchico, ni garra esvurcio u castración y aprés d'un "periodo de cabiladura" de sies meses, haber o suyo numero d'a seguridat social cambiau y cambiar o suyo chenero de traza legal.

====Alemanya====
En noviembre de [[2017]], o [[Tribunal Constitucional d'Alemanya]] dictaminó que a lei d'o estato civil debeba permitir a opción d'un tercer chenero. Asinas, o reconoiximiento oficial d'iste "tercer sexo" embreca que as partidas de naiximiento no habrán casiellas de chenero en blanco ta la chent intersexual. A sentencia se produció dimpuesas de que una persona intersexual, qui no yera ni hombre ni muller seguntes un analís cromosomico, interposó una demanda aprés haber prebato de cambiar o suyo sexo rechistrato por "inter" u "diverso".

====Espanya====
O [[29 de chunio]] de [[2021]], l'abantprochecto d'a lei ta la igualdat real y efectiva d'as personas trans y ta la guarancia d'os dreitos LGBTIQ+ fue aprebato por o Consello de Ministros d'Espanya. Con ista aprebación, os menors a partir d'os catroce anyos pueden cambiar o suyo sexo en os documentos d'identidat nacionals, pero con o premiso d'os suyos pais u tutors, pero os menors a partir de sece anyos ya no amenistan garra premiso. Manimenos, os ninos y ninas de doce u trece anyos amenistan auctorización chudicial. Ista lei tamién alufra l'autodeterminación de chenero -ye dicir, as personas trans pueden cambiar o suyo nombre y sexo en o documento nacional d'identidat nomás que d'alcuerdo con a suya voluntat, sinse recommendacions medicas y sinse chusmeter-sen primero a una anyada d'hormonas- y permite que as personas puedan modificar o suyo sexo en o documento d'identidat sinse tener que declarar-sen malaudos mentals, como antismás. A lei tamién incluye a protección chus cualsiquier parametro d'a igualdat de chenero -por eixemplo, si una persona que yera hombre ha comeso violencia de chenero, o cambio de sexo a muller no la exime d'o delicto-; a vieda d'as terapias de conversión de chenero; y a empenta ta l'achustamiento de mullers trans, entre atras cosas...

===Canadá===

A churisdicción sobre a clasificación legal de sexo se ye transferita ta las provincias y territorios, entre que se troba la clasificación d'o cambio legal de chenero. O [[19 de chunio]] de [[2017]], o prochecto de lei C-16, aprés haber pasato lo enanto lechislativo en a [[Cambra d'os Comuns de Canadá]] y en o [[Senau de Canadá]], devino lei aprés haber recibito lo Consentimiento Reyal, cuan a l'inte dentró en vigor. A lei actualizó a Lei Canadiense sobre Dreitos Humans y o Codigo Criminal ta incluyir a "identidat de chenero" y a "expresión de chenero" como dembas protechitas de discriminación, de publicacions d'odio y d'apolochía d'o chenocidio. Ista lei tamién adhibió "a identidat y expresión de chenero" a o listato d'agravants en una sentencia, a on l'acusato comete un engrevio criminal cuentra un individuo por tals caracteristicas personals. Leis transcheners semblants bi son tamién en totas as provincias y territorios.

===Estaus Unius===
En os [[Estaus Unius]], a chent transchenero se troba protechita d'a discriminación en o emplego por o Titol VII d'a [[Lei de Dreitos Civils de 1964]]. S'aplican bellas excepcions a cualques menas d'emplegadors, por eixemplo, a emplegadors con menos de quince emplegatos y a organizacions relichiosas. En [[2020]], o Tribunal Supremo d'os Estaus Unius afirmó que lo Titol VII vieda la discriminación cuentra la chent transchenero en o caso de *R.G. & G.R. Harris Funeral Homes Inc. v. Equal Employment Opportunity Commission''.

Nicole Maines, una mesacha trans, levó un caso enta lo Tribunal Supremo de Maine en chunio de 2013. Arguyó que l'haber-li denegato l'acceso a l'escusau de mullers d'o suyo instituto yera una violación d'a Lei de Dreitos Humans de Maine; un chuez yera en desalcuerdo con ella, pero Maines ganó lo pleito cuentra o districto escolar d'Orono en chinero de 2014 debant d'o Tribunal Supremo de Maine. O 14 de mayo de 2016, o Departamento d'Educación y o Departamento de Chusticia d'Estaus Unius establió una norma ta los colechios publicos ta permitir a os estudiants transcheners de fer servir os escusaus que casan con as suyas identidaz de chenero.

### India

En abril de 2014, a Cort Suprema d'a India declaró a lo transchenero como "tercer chenero" en a lechislación india. A comunidat transchenero en a India (constituita por hichras y otris) ha una larga historia en a historia d'a India y en a mitolochía hinduista. O chuez K. S. Radhakrishnan expresó en a sentencia d'él que "rara vegada, a nuestra sociedat para cuenta o preba de parar cuenta d'o trauma, angunia y dolor que os miembros d'a comunidat transchenero permenan, ni prezamos os sentimientos interiors d'os miembros d'a comunidat transchenero, especialment de qui a suya ment y cuerpo reniegan d'o suyo sexo biolochico", adhibindo-bi:

*"O no reconoiximiento d'a identidat d'a chent hichra/transchenero niega la igual protección d'a lei, deixando-los asinas a-saber-lo nafrables ta las enrestidas, ta la violencia y ta las agresions sexuals en espacios publicos, en o fogar, en a garchola y mesmo por a policía. As agresions sexuals, incluyitos l'abuso, a violación, o sexo anal y oral aforzato, a violación y despullamiento grupal se son cometendo con impunidat y no en b'ha d'estatisticas y materials de fiar ta repuntar tals actividaz. Antimás, a no reconoiximiento d'a identidat d'a chent hichra/transchenero apolarga que concaren una discriminación extrema en totas as esferas d'a sociedat, especialment en a demba de l'emplego, educación, salut etc..."

Os hichras encara una discriminación estructural en no poder obtener o carnet de conducir, en haber viedato acceder a bellas aduyas socials. Tamién resulta común que ista chent siga forachitata d'as suyas comunidaz.

## Referencias